Z**ÁPIS č. 9**

**Z RIADNEHO ZASADNUTIA SPRÁVNEJ RADY TASR**

**30. septembra 2025 so začiatkom o 15.00 h**

**Prítomní členovia Správnej rady**: Jozef Bednár, Alena Mezeiová, Michal Pidanič**,** Alexander Riabov, Samuel Bachár

**Ospravedlnení:** -

**Hostia:** Vladimír Puchala, generálny riaditeľ TASR

**Miesto konania:** TASR, Dúbravská cesta 14, Bratislava

**--------------------------------------------------------------------------------------------------------------------------------------**

Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.

**UZNESENIE č. 01/30/09/2025:**

Členovia rady schválili tento program zasadnutia:

1. **Revitalizácia a prestavba priestorov TASR (prezentácia)**
2. **Akadémia TASR**
3. **TV projekt TASR o spisovnom jazyku**
4. **Rôzne**

ZA: 5 PROTI: 0 ZDRŽAL SA: 0

J. Bednár

A. Mezeiová

M. Pidanič

A. Riabov

S. Bachár

**Uznesenie bolo prijaté.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Revitalizácia a prestavba priestorov TASR**

GR TASR V. Puchala prostredníctvom prezentácie detailne informoval členov rady o priebehu prestavby priestorov TASR. Zdôraznil, že revitalizácia sa nerealizuje na náklady agentúry, ale výhradne v rámci fit-out úprav, ktoré boli dohodnuté s prenajímateľom priestorov ako súčasť pokračovania nájmu, teda na náklady prenajímateľa.

Správna rada vzala materiál na vedomie.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Akadémia TASR**

Ako uviedol V. Puchala, TASR už od roku 2019 garantuje na UCM v Trnave výučbu predmetu Agentúrna žurnalistika. V roku 2024 k tomu pribudla aj spolupráca s Univerzitou Konštantína Filozofa v Nitre**.** Od budúceho roku by mal vzniknúť predmet aj na pôde UPJŠ v Košiciach. Vzdelávacie aktivity TASR združila pod spoločný projekt Akadémia TASR. Cieľom je vzdelávať budúcich novinárov a posilňovať dôveru vo verejnoprávne spravodajstvo ako službu verejnosti. Rovnako je zámerom vychovávať si budúcich pracovníkov či už novinárov, editorov, fotografov apod.

Na jeseň 2024 pracovníci agentúry uskutočnili sériu prednášok po slovenských univerzitách (Bratislava, Trnava, Ružomberok, Prešov, Košice...) s cieľom predstaviť prácu agentúry a získať nových spolupracovníkov.

Ambíciou Akadémie TASR je vzdelávať nielen študentov, ale aj novinárov, pracovníkov komunikačných oddelení, samospráv, komerčnej sféry.

TASR podpísala v auguste 2025 Memorandum o spolupráci s VŠMU v Bratislave a rokuje s ďalšími univerzitami.

Agentúra podpísala Memorandum o spolupráci s Úradom pre Slovákov žijúcich v zahraničí. Cieľom Memoranda je okrem iného aj zabezpečenie školení pre redaktorov krajanských médií prostredníctvom Akadémie TASR. 8. októbra sa v TASR uskutoční celodenné vzdelávanie redaktorov z krajanských médií. Bude sa venovať teoretickým východiskám i konkrétnej práci s agentúrnym produktom.

Na podporu týchto aktivít vytvorila agentúra manuál, ale i web stránku, kde sú kumulované základné informácie. K dispozícii sú tiež tlačené informácie v podobe letákov pre účastníkov stretnutí a záujemcov.

Správna rada vzala materiál na vedomie.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **TV projekt TASR o spisovnom jazyku**

Ako uviedol V. Puchala, Tlačová agentúra Slovenskej republiky je verejnoprávna, národná a nezávislá inštitúcia, ktorá poskytuje služby verejnosti v oblasti spravodajstva. Obsah spravodajských servisov TASR je pripravovaný kvalifikovanou pracovnou silou s vysokou mierou spoločenskej zodpovednosti v zmysle platnej legislatívy a zásad používania spisovného – slovenského jazyka. Jednou zo základných úloh verejnoprávnej agentúry je aj sprostredkovanie informácií verejnosti a prioritne školskej mládeži. TASR tento program realizuje zmysle zákona a v rámci Koncepcie starostlivosti o spisovný jazyk Ministerstva kultúry SR.

Agentúra na rozširovanie vedomostí z oblasti žurnalistiky využíva aj vzdelávaciu platformu Akadémia TASR. Neodmysliteľnou súčasťou jej aktivít je aj téma spisovného jazyka. V rámci tejto agendy sa agentúra zameriava predovšetkým na správne používanie spisovnej slovenčiny, upozorňuje na nové výrazy, zmeny v slovníku spisovného jazyka a chyby, ktorá sa často vyskytujú v komunikácii. TASR prevádzkuje webový portál skolske.sk, ktorý je určený pre žiakov základných, stredných a vysokých škôl, pedagogických pracovníkov a rodičov. Jeho súčasťou sú aj špecializované projekty, ktoré sa venujú spisovnej slovenčine.

Spravodajská televízia TASR TV v súčasnosti finalizuje seriál o spisovnej slovenčine. Ten vzniká aj pri príležitosti 210. výročia narodenia národného buditeľa a jazykovedca Ľudovíta Štúra, ktoré si pripomenieme 28. októbra 2025. TASR v spolupráci s Jazykovedným ústavom Ľudovíta Štúra Slovenskej akadémie vied realizuje 30 dielny seriál o spisovnom jazyku s názvom „Posvieťme si na slovenčinu“.

Seriál je určený predovšetkým školskej mládeži. Jeho ambíciou je upozorňovať na chyby, ktoré sa bežne vyskytujú v písomnom či hovorenom prejave a to vo formálnej i bežnej komunikácii. Nezameriava sa na analýzy, ale ponúka predovšetkým správne príklady používania spisovných slovenských výrazov vrátane štylistiky. Okrem sa venuje aj udomácňovaniu nových výrazov v spisovnom jazyku.

Moderátorka v štúdiu v krátkom časom limite 90 – 180 sekún upozorní na problém, s ktorým sa často stretávame v písomnej či ústnej komunikácii. Následne na to vysvetlí ako správne výraz či formuláciu používať v zmysle platných pravidiel slovenského jazyka. Vysvetlenie bude doplnené jednoduchou a prehľadnou grafikou. Reláciu moderuje Mgr. Romana Krolčíková, PhD a správnosť obsahu prechádza kontrolou pracovníkov SAV.

Jednotlivé diely bude televízia vysielať od jesene 2025 a to v periodicite 3 x týždenne. Relácie budú archivované na platforme YouTube. Okrem toho TASR poskytne generálnu licenciu na voľné publikovanie častí seriálu pre školy a obce na Slovensku, čo umožní zverejniť obsah na ich webových stránkach. TASR bude školy a obce informovať aj prostredníctvom newsletterov.

*V rámci úloh v súvislosti s používaním spisovného jazyka a starostlivosti o spisovnú slovenčinu TASR realizovala niekoľko projektov s dosahom na verejnosť.*

spravodajský seriál - Štúr 200

spravodajský seriál - Spisovná slovenčina

seriál - Slovenčina 180

novoročenka - Prajeme vám bezchybný rok 2020

novoročenka - Nárečja slovenskuo alebo potreba informovaňja v tomto nárečí“

seriál – Slovenčina 24

publikácia - TASR – správy z dobrého zdroja

kalendár – Každý má svoju pravdu, my máme fakty

TASR sa venuje spisovnej slovenčine aj v rovine informovania o histórii jazyka, prínosu osobností, národopisu či folklóru. Sústreďuje sa na prezentáciu slovenského jazyka vo vzťahu k verejnosti, predovšetkým mládeži i médiám, nakoľko si uvedomuje svoju nezastupiteľnú kultúrno-spoločenskú úlohu. Do svojho spravodajského obsahuje zaraďuje aktuálne informácie týkajúce jazykovedy, literatúry i divadla. Zároveň pravidelne pripravuje nadstavbové materiály pri rôznych príležitostiach a okrúhlych výročiach.

Správna rada vzala materiál na vedomie.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Rôzne**

A. Mezeiová informovala o ukončení pracovného pomeru v TASR.

V. Puchala informoval o redakčných princípoch a výzvach v spravodajstve. Členovia rady ocenili úsilie agentúry prinášať nezávislé informácie.

Členovia Správnej rady sa dohodli na najbližšom termíne zasadnutia 28/10/2025 o 15:00.

Predseda SR TASR J. Bednár v súlade s Rokovacím poriadkom SR TASR ukončil zasadnutie rady.

Bratislava 30. septembra 2025

Zapísal:

Jozef Bednár v.r.